“ ના પાઈલોટ સાહેબ હવે બસ ફૂલ થઇ છે.. સાત આઠ જણા ત્રિકોણીયે ઉભા હશે એને લઇ લેજોને.. બાકી તમે મારી મુકો.. હું ટિકિટ કાપી લઉં” બસ ઉપડી. કંડકટર ટીકીટો કાપી રહ્યો હતો. ટિકિટ કાપતા કાપતા પણ તેમની વાકધારા સતત ચાલુ હતી..!! અમુક કાયમી પેસેન્જરોને તો એ સીધી ટિકિટ જ વળગાડી દે..પૂછવા પણું પણ નહીં કે ક્યાં જાવું છે..કો વળી રાજપરા ખોડીયારની ટિકિટ માંગે તો એનું અનુમાન કદી ખોટું ના પડે એમ વળી પાછો કહે પણ ખરો.